《吴庸关 其二》
清代·黄曾

荦确声中策骑前，双崖断处响金鞭。盘从石窟疑无路，踏到冰沙别有天。

柳峪停云峰寂寂，桑乾落日水溅溅。前山知是从围地，薄暮弓鸣岭外弦。

作者简介：清浙江钱塘人，字菊人。道光十二年举人，官香河知县。极意为诗，有俗客来不作，在簿书旁不作，非有可传可诵之句亦不作。守律极严，措语极工。有《瓶隐山房诗钞》。